Diari Oficial de la Generalitat Valenciana


Sumari del DOGV 3285, del 14-07-1998 (1998/5286)

Expedient número 709. Notificació de resolució.
-----------------------------------------------

### Dades del document

Número de DOGV
:   3285

Data del DOGV
:   14-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5286


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número 709. Notificació de resolució. [1998/A5286]
  
No havent pogut notificar en el domicili conegut per aquesta administració la proposta de resolució de l'instructor de l'expedient sancionador número 709, de data 23 de febrer de 1998, per la qual es proposa declarar el restaurant Bernat, SL, responsable d'infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci servesca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra el restaurant Bernat, SL, per realització d'obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule aquesta proposta de resolució que base en els fets següents:
  
1.r En data 9 de febrer de 1996 el director general d'Obres Públiques dicta resolució d'iniciació d'expedient sancionador. Així mateix, el 29 del mateix mes l'instructor de l'expedient dicta el corresponent plec de càrrecs.
  
Intentada la notificació d'aquestes resolucions a través del correu certificat i retornades per caducades en tres ocasions, es notifica a través del tauler d'anuncis de l'Ajuntament de Dénia i de la publicació en el Diari Oficial de la Generalitat Valenciana.
  
2.n Que no s'han produït al·legacions per part del restaurant Bernat, SL.
  
Conforme al que actua en el procediment es declaren fets provats els següents:
  
En els accessos i terrassa del restaurant Bernat, situat a la partida Deveses A, carrer de Santa Anna número 3 de la platja de les Deveses de Dénia, s'han realitzat obres consistents en instal·lació d'ombratge, compost d'una estructura metàl·lica lleugera coberta per planxes de fibrociment ondulat.
  
Aquestes obres es troben en zona de servitud de protecció, en una superfície de 190 metres quadrats.
  
Les obres han estat executades sense autorització d'aquesta administració.
  
Els fets declarats provats estan qualificats com a infracció lleu i tipificats en l'article 174.c i 175.3 del Reglament de Costes.
  
A la indicada infracció li correspon una sanció de 83.125 pessetes segons el que disposa l'article 185 del Reglament per a l'Execució de la Llei de Costes.
  
Dels fets indicats és responsable en concepte d'autor el restaurant Bernat, SL.
  
En conseqüència, aquest instructor proposa:
  
1.r Declarar responsable, en concepte d'autor, de la infracció de la Llei de Costes consistent en realització d'obres en zona de servitud de protecció sense autorització administrativa el restaurant Bernat, SL.
  
2.n Imposar al restaurant Bernat, SL, una sanció consistent en multa de 83.125 pessetes.
  
València, 23 de febrer de 1998.- L'instructor de l'expedient: José Luis Martínez Zahonero.»